turjo4nis/wikipedia-bn-dump-20250701 huggingface dataset:
ফ্রেস্কো

ফ্রেস্কো হল ম্যুরাল পেইন্টিংয়ের একটি কৌশল যা সদ্য পাড়া ("ভেজা") চুনের প্লাস্টারের উপর সঞ্চালিত হয়। ড্রাই-পাউডার রঙ্গক প্লাস্টারের সাথে মিশে যাওয়ার বাহন হিসেবে পানি ব্যবহার করা হয় এবং প্লাস্টার সেট করার সাথে সাথে পেইন্টিং দেয়ালের একটি অবিচ্ছেদ্য অংশ হয়ে যায়। ফ্রেস্কো (ইতালীয়: affresco) শব্দটি ইতালীয় বিশেষণ ফ্রেস্কো থেকে এসেছে যার অর্থ "তাজা", এবং এইভাবে ফ্রেস্কো-সেকো বা সেকো ম্যুরাল পেইন্টিং কৌশলগুলির সাথে বৈপরীত্য হতে পারে, যা ফ্রেস্কোতে পেইন্টিং সম্পূরক করার জন্য শুকনো প্লাস্টারে প্রয়োগ করা হয়। ফ্রেস্কো কৌশলটি প্রাচীনকাল থেকে নিযুক্ত করা হয়েছে এবং এটি ইতালীয় রেনেসাঁ চিত্রকলার সাথে ঘনিষ্ঠভাবে জড়িত। ফ্রেস্কো শব্দটি সাধারণত প্লাস্টার প্রযুক্তি বা বাঁধাই মাধ্যম নির্বিশেষে যেকোনো দেয়াল চিত্রকে বোঝাতে ইংরেজিতে ব্যবহৃত হয়। এটি, আংশিকভাবে, একটি ভুল ধারণার জন্য অবদান রাখে যে সবচেয়ে ভৌগোলিক এবং সাময়িকভাবে সাধারণ প্রাচীর পেইন্টিং প্রযুক্তি ছিল ভেজা চুনের প্লাস্টারে পেইন্টিং। এমনকি আপাতদৃষ্টিতে বুওন ফ্রেস্কো প্রযুক্তিতেও, সম্পূরক জৈব পদার্থের ব্যবহার ব্যাপক ছিল, যদি স্বীকৃত না হয়।

আমি মঞ্জুরুল আহমেদ 

সবাইকে ধন্যবাদ

ফ্রেস্কো (ইতালীয়: affresco) শব্দটির আক্ষরিক অর্থ দেয়াল চিত্র।

বহিঃসংযোগ 

 Museum of Ancient Inventions: Roman-Style Fresco, Italy, 50 AD
 Sigiriya Frescoes, The Mary B. Wheeler Collection, University of Pennsylvania Library
 Fresco Paintings

Fresco technique described
 Fresco Techniques
 Painting a Fresco, Lessons and Examples: Buon and Secco Fresco by Donald A. Jusko
 Fresco School
 High Fresco - The Art of Ben Long
 The Art of Fresco Recaptured by Steve Bogdanoff
 Web gallery of Art 
 The Fresco Portrait of Pope John Paul II by Fernando Leal Audirac 

শিল্পকলা
চিত্রকর্ম
অসম্পূর্ণ
চিত্রকর্ম কলাকৌশল
রং করার উপাদান
গিয়াসউদ্দিন তুগলক

গিয়াসউদ্দিন তুগলক' (উর্দূঃغیاث الدین تغلق, হিন্দিঃ ग़ियास अल-दीन तुग़लुक़) অপর নাম গাজী মালিক (উর্দূঃغازی ملِک) (মৃত্যুঃ ১৩২৫) ছিলেন দিল্লির তুগলক রাজবংশের প্রতিষ্ঠাতা এবং এর প্রথম সুলতান। তিনি তুগলকাবাদ শহর নির্মাণ করেন। ১৩২৫ সাল পর্যন্তু তিনি দিল্লির বাদশাহ ছিলেন। তার মৃত্যুর পর তার ছেলে মুহাম্মদ বিন তুগলক দিল্লির সিংহাসনে বসেন।

তুগলকদের উৎপত্তি 
গিয়াসউদ্দিন তুগলকের বাবা ছিলেন তূর্কি এবং মা ছিলেন জট সম্প্রদায়ের হিন্দু। তিনি জীবনের প্রথম দিকে অনেক গরিব ছিলেন এবং বর্তমান পাকিস্তানের সিন্ধে এক কুরাউনা ব্যাবসায়ীর অধীনে কাজ করতেন। সাধারনভাবে মনে করা হয় যে গিয়াসউদ্দিন তুগলক “তুগলক” নামের একটি সম্প্রদায়ের সদস্য ছিলেন যার থেকে পরবর্তীতে তুগলক রাজবংশের উদ্ভব হয় কিন্তু অনেক ইতিহাসবিদের মতে তুগলক তার ব্যক্তিগত নাম ছিল যা পরবর্তিতে তার উত্তরশুরীরা গ্রহণ করে যেমন- মুহাম্মদ বিন তুগলক, ফিরোজ শাহ তুগলক।

ইতিহাস বিখ্যাত ভ্রমণকয়ারী ইবন বতুতার মতে কুরাউনা সম্প্রদায়টি মোংগল কিংবা তুর্কিশদের বংশধর নয় বরং তুগলকরা একটি সম্প্রদায়ের সদস্য ছিল। আরো একজন বিখ্যাত ভ্রমণকারী মার্কো পোলোর মতে কুরাউনা একটি মিশ্র জাতিগোষ্ঠি ছিল যাদের আদি নিবাস ভারতেই ছিল।

মৃত্যু 
১৩২৪ সালের দিকে বাংলা বিভিন্ন স্বাধীন সূলতান কর্তৃক শাসিত হত। বাংলায় সুলতান গিয়াস উদ দিন তুগলক তার নিজের আধিপত্য বিস্তার করতে চাইলেন এবং সেইজন্য তার পুত্র মুহাম্মদ বিন তুগলককে দিল্লির সালতানাতের দায়িত্ব দিয়ে বিশাল এক সৈন্যবাহিনী নিয়ে বাংলার দিকে রওনা দেন। তিনি বাংলায় যে অভিযান পরিচালনা করেন, ১৩২৪ সালের শেষের দিকে তা সফলতায় রুপ নেয়। বিজয় শেষে দিল্লি ফেরার পথে তিনি যখন দক্ষিণ বিহার পার হচ্ছিলেন অখন তিনি তার পুত্র মুহাম্মদ বিন তুগলককে রহস্যময় এবং অযাচিত আচরনের ব্যাপারে আভাস পান। ইবন বতুতা তার সে সময় দিল্লিতে ছিলেন এবং সুলতানের সব আচরনের কথা পুরাটাই বর্ণনা করেছেন। ইবন বতুতার বর্নণা মতে গিয়াসউদ্দিন তুগলক যখন দিল্লির কাছাকাছি এসে পৌছেছিলেন তখন আফগাহপুরে একটি একটি ছোট বিজয় কাঠামো বানানোর আদেশ দেন। সুলতানের উজির আহমেদ বিন আইয়াজ সুলতানের কথামত এমন একটি কাঠামো বানান যেটা দিয়ে একটি হাতি প্রবেশ করলে সেটি ভেঙ্গে যাবে। সুলতান এসে পৌছালে মোহাম্মদ বিন তুগলক তাকে সেই কাঠামোর মধ্য দিয়ে তার বহর নিয়ে যেতে বলেন। সুলতানের হাতির বহর সেই কাঠামোর ভিতর প্রবেশ করলে কাঠামোটি ভেঙ্গে পড়ে এবং সুলতান সেই ভাঙ্গা কঠামোর নিচে চাপা পরেন। ইবন বতুতার মতে সুলতানের আরেক ছেলে মাহমুদ যখন সেই কাঠামোর ভেঙ্গে পড়ার আওয়াজ শোনেন তখনই উদ্ধারাভিযানের নির্দেশ দেন কিন্তু তার বড় ছেলে মুহাম্মদ বিন তুগলকের আদেশে উদ্ধারাভিযান প্রলম্বিত করা হয় এবং সন্ধ্যার পরে শুরু করা হয়। সুলতানকে মৃত উদ্ধার করা হয়। আবার অনেকের মতে তাকে মেরে ফেলা হয়। পরবর্তীতে তার মৃতদেহ দিল্লিতে নিয়ে গিয়ে দাফন করা হয়।

তথ্যসূত্র

বহিঃসংযোগ 

|-

জন্মের সাল অজানা
১৩২৫-এ মৃত্যু
তুগলক সুলতান
সিন্ধু থেকে মানুষ
দিল্লির সুলতান
তুগলক রাজবংশ
ভারতের ইতিহাস
১৪শ শতাব্দীর ভারতীয় রাজশাসক
মাহবুবুর রব সাদী

মাহবুবুর রব সাদী চৌধুরী (১০ মে ১৯৪৫ - ১৬ অক্টোবর ২০১৬) বাংলাদেশের স্বাধীনতা যুদ্ধের একজন বীর মুক্তিযোদ্ধা ও রাজনীতিবিদ। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
মাহবুবুর রব সাদীর পৈতৃক বাড়ি হবিগঞ্জ জেলার নবীগঞ্জ উপজেলার বনগাঁও গ্রামে। তার বাবার নাম দেওয়ান মো. মামুন চৌধুরী এবং মায়ের নাম সৈয়দা জেবুন্নেছা চৌধুরানী।তার স্ত্রীর নাম তাজকেরা সাদী। তাদের দুই ছেলে ও এক মেয়ে।

কর্মজীবন 
ছাত্রজীবন থেকে রাজনীতির সঙ্গে যুক্ত ছিলেন তিনি। স্কুলজীবনে নিজ এলাকায় গড়ে তোলেন দিনারপুর কৃষক প্রগতি সংঘ। ১৯৬১-৬২ সালে তিনি চট্টগ্রাম সিটি কলেজ ছাত্র সংসদের সাংস্কৃতিক সম্পাদক ছিলেন। ১৯৬৩-৬৪ সালে মৌলভীবাজার কলেজের ছাত্রসংসদের সাধারণ সম্পাদক ছিলেন। ১৯৬৩ সালে মৌলভীবাজার ছাত্রলীগের সভাপতি হিসেবে ঢাকায় অনুষ্ঠিত বাংলাদেশ ছাত্রলীগ কেন্দ্রীয় সম্মেলনে যোগ দেন।

মাহবুবুর রব সাদী ১৯৭১ সালে শিক্ষার্থী ছিলেন। পড়াশোনার পাশাপাশি যুক্ত ছিলেন ছাত্ররাজনীতির সঙ্গে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। মুক্তিযুদ্ধ আনুষ্ঠানিক রূপ পেলে তিনি ৪ নম্বর সেক্টরের জালালপুর উপ-সেক্টরের অধিনায়ক নিযুক্ত হন। তার নেতৃত্বে বা পরিচালনায় অনেক যুদ্ধ সংঘটিত হয়। এর মধ্যে কানাইঘাট থানা আক্রমণ অন্যতম। মাহবুবুর রব সাদী স্বাধীনতার পর ব্যবসার পাশাপাশি সক্রিয় রাজনীতির সঙ্গে জড়িত ছিলেন। দ্বিতীয় জাতীয় সংসদ নির্বাচনে তিনি সিলেট-২০ আসন (হবিগঞ্জ এলাকা) থেকে সংসদ সদস্য নির্বাচিত হন।

মুক্তিযুদ্ধে ভূমিকা 
১৯৭১ সালের আগস্ট মাসে একদিন বাংলাদেশের ভেতরে প্রাথমিক অবস্থান থেকে মাহবুবুর রব সাদীর নেতৃত্বে মুক্তিযোদ্ধারা রওনা হয়েছিলেন লক্ষ্যস্থলে। 
চা-বাগানের পথ দিয়ে তারা কানাইঘাট যান। সবাই ছিলো গভীর ঘুমে আর পুলিশও জেগে ছিল না কেউ। শুধু দুজন সেন্ট্রি জেগে ছিল। আক্রমণের আগে সাদী চেষ্টা করেন সেন্ট্রিকে কৌশলে নিরস্ত্র করে পুলিশদের আত্মসমর্পণ করাতে। এ দায়িত্ব তিনি নিজের কাঁধেই নেন। একজন সহযোদ্ধাকে নিয়ে তিনি থানায় যান। বাকি সবাই আড়ালে তার সংকেতের অপেক্ষায় থাকেন। সাদী থানার সামনে গিয়ে দেখেন, সেন্ট্রি দুজন ভেতরে চলে গেছে তাই তিনি আড়ালে অপেক্ষায় থাকেন। একসময় একজন সেন্ট্রি বেরিয়ে আসে এবং তাদের দেখে চমকে ওঠে; আচমকা ভূত দেখার মতো অবস্থা। সাদী মনে করেছিলেন, সেন্ট্রি ভয় পেয়ে আত্মসমর্পণ করবে কিন্তু সে তা না করে তার দিকে অস্ত্র তাক করে। তখন সাদীও তার অস্ত্র সেন্ট্রির দিকে তাক করেন। কিন্তু এর আগেই সেন্ট্রি গুলি করে। ভাগ্যক্রমে রক্ষা পান তিনি। কেবল তার মাথার ঝাকড়া চুলের একগুচ্ছ চুল উড়ে যায়। গুলির শব্দে ঘুমন্ত পুলিশরা জেগে ওঠে এবং দ্রুত তৈরি হয়ে গুলি শুরু করে। ওদিকে সাদীর সহযোদ্ধারাও সংকেতের অপেক্ষা না করে গুলি শুরু করেন। ফলে সাদী ও তার সঙ্গে থাকা সহযোদ্ধা ক্রসফায়ারের মধ্যে পড়ে যান। তাদের মাথার ওপর দিয়ে ছুটে যায় অসংখ্য গুলি। অনেক কষ্টে তারা থানার ভেতর থেকে বেরিয়ে আসতে সক্ষম হন। পরে তার নেতৃত্বে মুক্তিযোদ্ধারা আক্রমণ চালান।

মৃত্যু
তিনি ২০১৬ সালের ১৬ অক্টোবর রাত আড়াইটায় ঢাকার ইউনাইটেড হাসপাতালে মৃত্যুবুরন করেন।

পুরস্কার ও সম্মাননা 
 বীর প্রতীক

তথ্যসূত্র

পাদটীকা 

 

১৯৪৫-এ জন্ম
২০১৬-এ মৃত্যু
বীর প্রতীক
দ্বিতীয় জাতীয় সংসদ সদস্য
হবিগঞ্জ জেলার রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
জাতীয় সমাজতান্ত্রিক দলের রাজনীতিবিদ
১৯৪২-এ জন্ম
মুক্তিবাহিনীর কর্মকর্তা
সিলাত

সিলাত (মিনাংকাবাউ: সিলেক) নুসান্তারা সবচেয়ে দক্ষিণপূর্ব এশিয়ার একটি পার্থিব সাংস্কৃতিক এলাকা থেকে উদ্ভাবিত আদিবাসীর মার্শাল আর্ট, যেটি মালয় উপদ্বীপ এবং মালয় দ্বীপমালার একটি যৌথ শব্দ। মূলত ইন্দোনেশিয়া, পেনিন্সুলার মালয়েশিয়া, দক্ষিণ থাইল্যান্ড, এবং সিঙ্গাপুরে উন্নতি লাভ করেছে, যেটি ঐতিহ্যগতভাবে ব্রুনাই, ভিয়েতনাম এবং দক্ষিণ ফিলিপাইনে চর্চা করা হয়। শত শত কৌশলের মধ্যে আঘাত, যুগ্ম ম্যানিপুলেশন, ছোঁড়া, অস্ত্রের ব্যবহার, বা উহার কিছু সংমিশ্রণের দিকে লক্ষ্য রাখা হয়। সিলাত দক্ষিণ-পূর্ব এশিয়ান গেমস এবং অন্যান্য অঞ্চল ব্যাপী প্রতিযোগিতায় অন্তর্ভুক্ত করা ক্রীড়াসমূহের মধ্যে অন্যতম। প্রশিক্ষণ হল শিল্প চর্চা করতে হয় প্রধান দেশের প্রতিটি আলাদা জাতীয় প্রতিষ্ঠান দ্বারা পরিদর্শিত হয়। এই সিঙ্গাপুর থেকে মালয়েশিয়া, ব্রুনাই ও পেরসেকুতুয়ান সিলাত সিঙ্গাপুরা (পেরসিসি) থেকে পেরসেকুতুয়ান সিলাত ব্রুনাই দারুসালাম (পেরসিবি) থেকে ইন্দোনেশিয়া, পেরসেকুতুয়ান সিলাত কেবাংসান মালয়েশিয়া (পেরসাকা) থেকে ইকাতান পেনকাক সিলাত ইন্দোনেশিয়া (আইপিসি) হয়, অনুশীলনকারীদের পেসিলাত বলা হয়।

গ্যালারি

আরও দেখুন 
 Styles of silat
 Weapons of silat

তথ্যসূত্র 

 
 Sarina Md. Yusof,Suhana Aiman, and Norlizah Abdul Hamid (2005). Physiological Profile of Malaysian Silat Olahraga Athletes. Institute of Research, Development and Commersialization (BRC),Universiti Teknologi MARA,Malaysia, Project file no.: 600-FSR (5/2)27.

বহিঃসংযোগ 

 IPSI  Ikatan Pencak Silat Indonesia
 Pusat Cemerlang Silat  Official website for silat schools in Malaysia
 NPSB Nederlandse Pencak Silat Bond
 Pukulan.com
 Silat.TV Online Silat Community

সমরকলা

ইন্দোনেশিয়ায় ক্রীড়া
ইন্দোনেশীয় সংস্কৃতি
মিশ্র মার্শাল আর্ট পদ্ধতি
বব ডিলান (অ্যালবাম)

বব ডিলান, ১৯৬২ সালের ১৯ মার্চ কলম্বিয়া রেকর্ডস কর্তৃক প্রকাশিত আমেরিকার বিখ্যাত গায়ক ও গীতিকার বব ডিলান এর প্রথম স্টুডিও অ্যালবাম। মূলত এই অ্যালবামের মাধ্যমেই বব ডিলান সংঙ্গীত শিল্পী হিসেবে আত্মপ্রকাশ করেন। অ্যালবামটি প্রযোজনা করেছেন জন এইস. হেমান্ড। এই অ্যালবামে ফোক গানের পাশাপাশি দুটি মৌলিক গানও রয়েছে। মৌলিক গান দুটি হলো, "টকিন’ নিউইয়র্ক" এবং "সং টু উডি"।

গান সমূহ

ব্যাক্তিত্ব 
 বব ডিলান – ভোকাল, অ্যাকুইস্টিক গিটার, হারমোনিকা

প্রযুক্তি 
 জন এইস হেমন্ড – প্রযোজনা

চার্ট 
অ্যালবাম

তথ্যসূত্র

পাদটীকা 
 Dylan, Bob. Chronicles: Volume 1. Simon and Schuster, October 5, 2004, hardcover, 208 pages. 
 Hammond, John. John Hammond On Record, Ridge Press, 1977, 416 pages. . Title sometimes reported as On The Record.
 Heylin, Clinton. Bob Dylan: A Life In Stolen Moments, Schirmer Books, 1986, 403 pages. . Also known as Bob Dylan: Day By Day
 Heylin, Clinton. Bob Dylan: Behind the Shades Revisited. Perennial Currents, 2003, 800 pages. 
 Shelton, Robert, No Direction Home, Da Capo Press, 2003 reprint of 1986 original, 576 pages. 

১৯৬২-তে আত্মপ্রকাশ অ্যালবাম
জন এইচ. হাম্মোন্ড দ্বারা সৃষ্টি অ্যালবাম
বব ডিলান অ্যালবাম
কলম্বিয়া রেকর্ডস অ্যালবাম
ইংরেজি ভাষায় অ্যালবাম
কলাম্বিয়া রেকর্ডসের অ্যালবাম
১৯৯৯ দক্ষিণ এশীয় গেমস

১৯৯৯ দক্ষিণ এশীয় গেমস বা ৮ম দক্ষিণ এশীয় গেমস যা ২৫ সেপ্টেম্বর থেকে ৪ অক্টোবর ১৯৯৯ পর্যন্ত কাঠমান্ডু, নেপালে অনুষ্ঠিত হয়। রাজা বীরেন্দ্র বীর বিক্রম শাহ দেব এই গেমস আনুষ্ঠানিকভাবে উদ্বোধন করেন।

সার্কের সাতটি দেশ থেকে ১০৬৯ জন খেলোয়াড় বারোটি ক্রীড়ায় অংশগ্রহণ করেন। ৩২ স্বর্ণ পদক নিয়ে এই আসরে নেপাল তার দক্ষিণ এশীয় গেমস ইতিহাসের সেরা সাফল্য অর্জন করে।

অংশগ্রহণকারী দেশ 
১৯৯৯ দক্ষিণ এশীয় গেমসে ৭টি দেশ অংশগ্রহণ করে।

ক্রীড়া 
৮ম দক্ষিণ এশীয় গেমসে আনুষ্ঠানিকভাবে ১২টি ক্রীড়া ছিল। এই আসরে কারাতে এবং তায়কোয়ান্দো নতুন যোগ হয়।

  অ্যাথলেটিক্‌স 
  মুষ্টিযুদ্ধ 
  ফুটবল
  কুস্তি 
  কাবাডি
  শুটিং
  সাঁতার 
  তায়কোয়ান্দো (অভিষেক)
  টেবিল টেনিস 
  ভলিবল 
  ভারোত্তোলন 
  কারাতে  (অভিষেক)

পদক তালিকা

তথ্যসূত্র 

দক্ষিণ এশীয় গেমস
দ
দ
দক্ষিণ এশীয় গেমস
১৯৯৯-এ এশীয় ক্রীড়া
নেপালে বহু-ক্রীড়া প্রতিযোগিতা
জো কিড

জো কিড, জন স্টারগাস পরিচালিত একটি ওয়েস্টার্ন চলচ্চিত্র যা ১৯৭২ সালে মুক্তি পায়। ছবিটির কাহিনী লিখেছেন এলমোর লিওনার্ড এবং এতে অভিনয় করেছেন ক্লিন্ট ইস্টউড ও রবার্ট দাভাল। ছবিটিতে একজন সাবেক বাউন্টি হান্টার (টাকার লোভে যে মানুষ হত্যা করে), যাকে ফ্র্যাঙ্ক হার্লেন ভাড়া করেন ম্যাক্সিকান বিপ্লবী লুইস চামাকে ধরার জন্য যিনি ভূমি অধিকার আদায়ের জন্য যুদ্ধ করছে।

কাহিনী 
বন্দি জো কিডকে (ক্লিন্ট ইস্টউড) আদালতে নিয়ে যাওয়া হয়। আদালত তাকে ১০ ডলার জড়িমানা অথবা ১০ দিন জেলে থাকার রায় দেয়। জো কিড ১০ দিন জেলে থাকার সিদ্ধান্ত নেয়। এমন সময় আদালতে লুইস চামার নেতৃত্তে কিছু সশ্রত্র লোক প্রবেশ করে ও অ্যাংলো নামে এক লোককে সিনিওলায় বাড়ি বানানোর অনুমতি না দেওয়ায় আদালতের সব কাগজ পুড়িয়ে ফেলে। জো কিড বিচারককে তাদের হত থেকে রক্ষা করে ও চামার দলের একজনকে হত্যা করে। চামা তার দল নিয়ে পালিয়ে যায় ও মার্শাল ববের নেতৃত্তে চামাকে ধরতে শহরের কিছু লোক চামার পিছু নেয়।

মি. হারলেন নামে এক লোক কিছু ভাড়াটে লোক নিয়ে শহরে অসে ও জো কিডের জড়িমানার টাকা পরিশোধ করে তাকে মুক্ত করে। হারলেন জো কিডকে ৫০০ ডলারের বিনিময়ে লুইস চামার খোঁজ দিতে বলে ও তাকে পথ দেখিয়ে চামার আস্তানায় নিয়ে যেতে বলে। কিন্তু জো কিড প্রস্তাবটি ফিরিয়ে দেয়। এদিকে জো তার বন্ধুদের খোঁজ নিতে গিয়ে জানতে পারে লুইস চামা তার এক বন্ধুকে বেধে রেখে তার সকল ঘোড়া নিয়ে পালিয়ে গেছে ও জো কে হত্যার হুমকি দিয়েছে। জো আবার হরলেনের কাছে ফিরে ১০০০ ডলারের বিনিময়ে প্রস্তাবাট গ্রহণ করে। এরপর জো ও হরলেনের লোকজন মিলে চামার খোঁজে বের হয়। পতে তাদের সাথে রুইস চামার কিছু লোকের সাথে দেখা হয় কিন্তু তারা লুইস চামার আস্তানার কথা বলতে অস্বীকার করে হরলেন তাদের হত্যা করেন। রাত্রি যাপনের জন্য তারা হেলেন নামে লুইস চামার এক সাবেক সহকর্মীর বাড়িতে ক্যাম্প করেন। পরের দিন তারা হেলেনকে সাথে নিয়ে লুইস চামার সন্ধানে পাহাড়ের পাদদেশের এক গ্রামে উপস্থিত হয়।

গ্রামে আসার পর তারা প্রতমে একজনকে গুলি করে হত্যা করে ও লুইস চামাকে সময় বেধেঁ দেয়, আগামীকাল সূর্যদোয়ের আগে লুইস চামা পাহাড় থেকে না আসলে পাঁচ জনকে হত্যা করা হবে এবং এভাবে চলবে। এদিকে জো কিড পক্ষ ত্যাগ করে গ্রামের লোকদের বাচাঁনোর পথ খোজতে থাকে। এরপর জো কিড লুইস চামার সাথে দেখা করে ও চামাকে সাথে নিয়ে হরলেনের কিছু লোককে হত্যা করে। এদিকে হরলেন শহরে ফিরে আসে। জো, লুইস ও তার লোক মিলে শহরে আক্রমণ করে হরলেন ও হরলেনের ভাড়াটে খুনিদের হত্যা করে।

আরও দেখুন 
 ক্লিন্ট ইস্টউডের চলচ্চিত্রসমূহ

তথ্যসূত্র

পাদটীকা

বহিঃসংযোগ 
 
 

১৯৭২-এর চলচ্চিত্র
ওয়েস্টার্ন চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
১৯০০-এর দশকের পটভূমিতে চলচ্চিত্র
নিউ মেক্সিকোর পটভূমিতে চলচ্চিত্র
ক্যালিফোর্নিয়ায় ধারণকৃত চলচ্চিত্র
ইউনিভার্সাল পিকচার্সের চলচ্চিত্র
১৯৭০-এর দশকের ইংরেজি ভাষার চলচ্চিত্র
১৯৭০-এর দশকের মার্কিন চলচ্চিত্র
২০১২–১৩ বাংলাদেশ প্রিমিয়ার লিগ (ফুটবল)

২০১২-১৩ গ্রামীণফোন বাংলাদেশ লিগ শুরু হয় ১৩ নভেম্বর ২০১২ এবং শেষ হয় ৮ মে ২০১৩ তারিখে। ৯টি দল একে-অপরের সঙ্গে হোম এবং এওয়ে ভিত্তিতে খেলে। শেখ রাসেল ক্রীড়া চক্র লিগ চ্যাম্পিয়ন্স হয়, এটি শেখ রাসেলের প্রথম বাংলাদেশ প্রিমিয়ার লিগ শিরোপা। সেই সাথে তারা ২০১৪ এএফসি প্রেসিডেন্টস কাপে খেলার যোগ্যতা অর্জন করে। লিগ শেষে আরামবাগ ক্রীড়া সংঘের অবনমন ঘটে।

অংশগ্রহণকারী দলসমূহ 
গত বছর ফরাশগঞ্জ স্পোর্টিং ক্লাব এবং রহমতগঞ্জ এমএফএসের লিগে অবনমন হয়েছিল। এই বছর তাদের পরিবর্তে কোন দলকে অন্তর্ভুক্ত করা হয় নি, ফলে ৯টি দল নিয়ে এই বছর লিগ অনুষ্ঠিত হয়।

চূড়ান্ত অবস্থান

তথ্যসূত্র 

 বাংলাদেশ ফুটবল ফেডারেশন

বহিঃসংযোগ 
 সকারওয়ে.কম

২০১৩
লিগ
বাংলাদেশ লিগ
লিগ
২০১৩-এ বাংলাদেশী ফুটবল
২০১২-এ বাংলাদেশী ফুটবল
২০১৩-এ আন্তর্জাতিক ক্রিকেট

২০১৩-এ আন্তর্জাতিক ক্রিকেট () মৌসুম ২০১৩ সালের এপ্রিল থেকে সেপ্টেম্বর পর্যন্ত চলে। এ মৌসুমেই ২০১৩ সালের আইসিসি চ্যাম্পিয়ন্স ট্রফির শেষ প্রতিযোগিতা অনুষ্ঠিত হয়েছে বলে ধারণা করা হচ্ছে।

মৌসুমের সার-সংক্ষেপ

দলীয় র‌্যাঙ্কিং 
মৌসুমের শুরুতে নিম্নবর্ণিত দলীয় র‌্যাঙ্কিং ছিল:

 টীকা
 অপর্যাপ্ত খেলায় অংশগ্রহণের জন্য জিম্বাবুয়ে বর্তমানে টেস্টে র‌্যাঙ্কিংবিহীন অবস্থায় রয়েছে। তাদের ২৬৩ পয়েন্ট এবং রেটিং সংখ্যা ৩৮।

এপ্রিল

বিশ্ব ক্রিকেট লীগ ডিভিশন সেভেন 

 ২০১৩ ডিভিশন সিক্সে খেলার যোগ্যতা অর্জন করে ও চূড়ান্ত খেলায় লড়বে
 ২০১৩ ডিভিশন সেভেনে খেলার যোগ্যতা অর্জন করে ও ৩য় স্থান নির্ধারণী খেলায় লড়বে
 ২০১৩ ডিভিশন এইটে খেলার যোগ্যতা অর্জন করে ও ৫ম স্থান নির্ধারণী খেলায় লড়বে

নামিবিয়ায় নেদারল্যান্ডস

জিম্বাবুয়েতে বাংলাদেশ

নামিবিয়ায় কেনিয়া ব নেদারল্যান্ডস

নামিবিয়ায় চারদেশীয় টুয়েন্টি২০

বিশ্ব ক্রিকেট লীগ ডিভিশন থ্রী 

২০১৪ ক্রিকেট বিশ্বকাপ যোগ্যতা নির্ধারণী খেলায় অংশগ্রহণের যোগ্যতা অর্জন করে ও চূড়ান্ত খেলায় লড়বে
 ২০১৫ ডিভিশন থ্রী-এ খেলার যোগ্যতা অর্জন করে ও ৩য় স্থান নির্ধারণী খেলায় লড়বে
 ২০১৪ ডিভিশন ফোর খেলার যোগ্যতা অর্জন করে ও ৫ম স্থান নির্ধারণী খেলায় লড়বে

মে

ইংল্যান্ডে নিউজিল্যান্ড

স্কটল্যান্ডে পাকিস্তান

আয়ারল্যান্ডে পাকিস্তান

নেদারল্যান্ডসে দক্ষিণ আফ্রিকা

জুন

আইসিসি চ্যাম্পিয়ন্স ট্রফি

গ্রুপ পর্ব 

{| class="wikitable" style="text-align:center"
|+ গ্রুপ বি
|-

নক-আউট পর্ব

সেলকন মোবাইল কাপ

স্কটল্যান্ডে কেনিয়া

জুলাই

নেদারল্যান্ডসে আয়ারল্যান্ড

ইংল্যান্ডে অস্ট্রেলিয়া

ওয়েস্ট ইন্ডিজে পাকিস্তান

শ্রীলঙ্কায় দক্ষিণ আফ্রিকা

বিশ্ব ক্রিকেট লীগ ডিভিশন সিক্স 

 ২০১৪ ডিভিশন ফাইভ ও চূড়ান্ত খেলায় অংশগ্রহণ করবে
 ২০১৫ ডিভিশন সিক্স ও ৩য় স্থান নির্ধারণী খেলায় অংশগ্রহণ করবে
 ২০১৫ ডিভিশন সেভেন ও ৫ম স্থান নির্ধারণী খেলায় অংশগ্রহণ করবে

জিম্বাবুয়েতে ভারত

আগস্ট

কানাডায় সংযুক্ত আরব আমিরাত

নামিবিয়ায় আফগানিস্তান

কানাডায় নেদারল্যান্ডস

জিম্বাবুয়েতে পাকিস্তান

সেপ্টেম্বর

আয়ারল্যান্ডে ইংল্যান্ড

স্কটল্যান্ডে অস্ট্রেলিয়া

আয়ারল্যান্ডে স্কটল্যান্ড

তথ্যসূত্র

বহিঃসংযোগ 
 2013 season on ESPN Cricinfo

২০১৩-এ আন্তর্জাতিক ক্রিকেট প্রতিযোগিতা
২০১৩-এ ক্রিকেট
আলী আহমেদ জিয়াউদ্দিন

আলী আহমেদ জিয়াউদ্দিন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
আলী আহমেদ জিয়াউদ্দিনের পৈতৃক বাড়ি মানিকগঞ্জের শিবালয় উপজেলার মুক্তারনগর গ্রামে। তার বাবার নাম এ বি এম রাফিউদ্দিন এবং মায়ের নাম সুলতানা রাজিয়া।

কর্মজীবন 
আলী আহমেদ জিয়াউদ্দিন ১৯৭১ সালে শিক্ষার্থী ছিলেন। মুক্তিযুদ্ধ শুরু হলে এপ্রিল মাসের প্রথমার্ধে ভারতে যান। ক্র্যাক প্লাটুনের সদস্য হিসেবে প্রশিক্ষণ নেন।

মুক্তিযুদ্ধে ভূমিকা 
আলী আহমেদ জিয়াউদ্দিন মুক্তিবাহিনীর ২ নম্বর সেক্টরের ক্র্যাক প্লাটুনের একজন দুর্ধর্ষ সদস্য ছিলেন। ১৯৭১ সালে অবরুদ্ধ ঢাকায় বেশ কয়েকটি অপারেশনে অংশ নেন তিনি। এর মধ্যে হোটেল ইন্টার কন্টিনেন্টালের (পরে শেরাটন, এখন রূপসী বাংলা) অপারেশন অন্যতম। মুক্তিযুদ্ধ শুরু হওয়ার পর মে মাস থেকে পাকিস্তানের সামরিক সরকার বারবার প্রচার করে যাচ্ছিল, বাংলাদেশে (পূর্ব পাকিস্তান) পুরোপুরি স্বাভাবিক অবস্থা বিরাজ করছে। কোনো যুদ্ধ-পরিস্থিতির উদ্ভব হয়নি। এ বিভ্রান্তিকর তথ্যে বিদেশিরা যাতে বিভ্রান্ত না হন, সে জন্য মুক্তিবাহিনীর ক্র্যাক প্লাটুনের সদস্যরা ৯ জুন ঢাকার হোটেল ইন্টার কন্টিনেন্টালে দুঃসাহসিক একটি অপারেশন করেন। এই অপারেশনে আলী আহমেদ জিয়াউদ্দিনের সহযোদ্ধা ছিলেন মোফাজ্জল হোসেন চৌধুরী মায়া (বীর বিক্রম), কামরুল হক (বীর বিক্রম) এবং হাবিবুল আলম (বীর প্রতীক)। তারা যে গাড়িতে করে এসে অপারেশন করেন, সেই গাড়ি চালান বাদল নামের একজন। তিনি ছিলেন পাকিস্তান টিভির ঢাকা কেন্দ্রের ক্যামেরাম্যান। হোটেলের গেটে প্রহরারত পাকিস্তানি সেনা ও পুলিশ কিছু বুঝে ওঠার আগেই আলী আহমদ জিয়াউদ্দিনসহ তিনজন গাড়ি থেকে নেমে চারটি গ্রেনেড ছোড়েন। তখন পোর্চে দাঁড়ানো ছিল বিদেশি প্রতিনিধিদের ব্যবহূত গাড়িবহর। প্রথম ও চতুর্থ গ্রেনেড ছোড়েন আলী আহমেদ জিয়াউদ্দিন। প্রথম গ্রেনেড বিস্ফোরণে বহরের শেভ্রোলেট গাড়িটি কয়েক ফুট ওপরে উঠে নিচে পড়ে এবং ক্ষতিগ্রস্ত হয়। কয়েক সেকেন্ডের ব্যবধানে দ্বিতীয় ও তৃতীয় গ্রেনেড ছোড়েন যথাক্রমে মোফাজ্জল হোসেন চৌধুরী এবং হাবিবুল আলম। বিশ্বব্যাংকের একটি প্রতিনিধিদল এবং পাকিস্তানকে সাহায্য প্রদানকারী কনসোর্টিয়ামের চেয়ারম্যান তখন বাংলাদেশ সফরে এসেছিলেন। তারা সে সময়ে উঠেছিলেন ইন্টার কন্টিনেন্টালে। উদ্দেশ্য ছিল, পাকিস্তানের বিশেষত পূর্ব পাকিস্তানের অর্থনৈতিক পরিস্থিতি নিরূপণ ও বৈদেশিক সাহায্যের চাহিদা এবং অন্যান্য পরিস্থিতি যাচাই করা। তারা ঢাকায় থাকাকালে তাদের পিলে চমকে দিয়ে ইন্টার কন্টিনেন্টাল প্রচণ্ড বিস্ফোরণের শব্দে কেঁপে ওঠে।
মুক্তিযোদ্ধা আলী আহমেদ জিয়াউদ্দিন মুক্তিযুদ্ধকালে কয়েকজন সহযোদ্ধা মিলে একটি অঙ্গীকার করেছিলেন। বাংলাদেশ স্বাধীন হওয়ার পর তারা সবাই নিজ নিজ এলাকায় যাবেন। সেখানে স্থায়ীভাবে থেকে সামাজিক ও কৃষি উন্নয়নের জন্য কাজ করবেন। স্বাধীনতার পর তার সহযোদ্ধাদের মধ্যে একমাত্র তিনিই তার এ অঙ্গীকার রক্ষা করেন। নিজ এলাকায় গিয়ে এ কাজে আত্মনিয়োগ করেন।

পুরস্কার ও সম্মাননা 
 বীর প্রতীক

তথ্যসূত্র

বহি:সংযোগ 

বীর প্রতীক
জীবিত ব্যক্তি
বাংলাদেশের স্বাধীনতা যুদ্ধে জড়িত ব্যক্তি
উড়ুক্কু মাছ

উড়ুক্কু মাছ () বা (লাতিন ভাষা: Exocoetidae) হচ্ছে Beloniformes বর্গের একটি পরিবার। এসব মাছ সমুদ্রের উপরিভাগে অল্প দূরত্ব অবধি উড়ার ক্ষমতা রাখে।বিশ্বজুড়ে ৭১ প্রজাতির উড়ুক্কু মাছের সন্ধান পাওয়া গেছে। এদের বক্ষ পাখনা (Pectoral fin) এবং কোনো কোনো ক্ষেত্রে শ্রোণী পাখনাও (Pelvic fin) প্রসারিত হয়ে ডানার মতন গঠন তৈরী করে। এই মাছের অধিকাংশই সামুদ্রিক এবং সাধারণত ঝাঁক বেঁধে চলে। অতি দ্রুত সাঁতার কাটতে গিয়ে এরা অনেক সময়ে জলের একেবারে উপরিভাগে চলে আসে এবং পাখনা মেলে বাতাসে উড়াল দেয়। বাতাসের গতি বা ঢেউযের অবস্থার উপর নির্ভর করে এরা ৩০ সেকেন্ড অবধি বাতাসে ভেসে থাকতে পারে। সুগঠিত পাখনা বিশিষ্ট এসব মাছের কোনো কোনোটি জলের উপরিভাগ থেকে ১০ মিটার উচ্চতায় প্রায় ৪০০ মিটার দূরত্ব অবধি চলতে পারে। এই কারণে অনেক সময় এই মাছ আচমকা সমুদ্রগামী জাহাজের ডেকের উপর আছড়ে পড়ে। উষ্ণমন্ডলের সব সাগরেই এই মাছ দেখা যায়। এদের দৈর্ঘ্য ১০ থেকে ৩০ সেমি অবধি হতে পারে। এরা মূলত শত্রুর হাত থেকে রক্ষা পাওয়ার জন্যই বাতাসে উড়াল দিয়ে থাকে ।

সময়কাল 
আকাশে পাখি ওড়ার আট কোটি বছর আগে থেকেই উড়ুক্কু মাছের রাজত্ব। ডাইনোসরের আগে থেকেই এ মাছের অস্তিত্ব ছিল। এখনও রয়েছে গ্রীষ্মমণ্ডলীয় সাগরে। উড়ুক্কু মাছ বলতে কিন্তু কোনো নির্দিষ্ট প্রজাতির মাছকে বোঝায় না।

স্বভাব 

ওড়ার জন্য উড়ুক্কু মাছের কিন্তু কোনো ডানা নেই। আছে চ্যাটাল, ঢাউস, ফাঁপা বক্ষপাখনা। পাখনার ভেতরে হাওয়া ভরা থাকায় ওজনেও হালকা। এই বক্ষপাখনার সাহায্যেই বাতাসে ভেসে থাকতে পারে। জানিয়ে রাখা ভালো, এই ওড়াউড়ি কিন্তু প্রকৃত উড্ডয়ন নয়। একে বলে গ্লাইডিং। আরও সহজ করে বললে, বাতাসে ভেসে থাকা। পানি ছেড়ে হাওয়ায় ভাসার পেছনে রয়েছে দুটি উদ্দেশ্য। প্রথমটা হলো, প্ল্যাঙ্কটন জাতীয় খাবার খেতে পানির ওপরে উঠতেই হয়। দ্বিতীয়টা হলো আত্মরক্ষা। বড় মাছের তাড়া খেয়ে পালিয়ে বাঁচার জন্য পানি ছেড়ে হাওয়ায় উঠে কোনোমতে পালিয়ে বাঁচা। পানির নিচে গড়পড়তা উড়ুক্কু মাছের বেগ হয় ঘণ্টায় ৬০ কিলোমিটারের কাছাঁকাছি। তবে পানির বাইরে তাদের গতিবিধি কিন্তু আকাশের চোখ তুলে দেওয়ার মতো। ভাবা যায়! পানির ওপরে ৩১২ ফুট উচ্চতা পর্যন্ত তারা দিব্যি ভেসে বেড়াতে পারে!

রঙ-বেরঙের আলোর প্রতি উড়ুক্কু মাছের রয়েছে মারাত্মক দুর্বলতা। এই আলোর নেশাকে কাজে লাগায় মাছ শিকারিরা। নজরকাড়া নানা রকম আলো দেখাতে দেখাতে সুকৌশলে ছড়ানো জালের মধ্যে আটকে ফেলে। তখন সাঁতার হোক বা ওড়া, সব জারিজুরি খতম হয়ে যায়।

বৈশ্বিক বিস্তৃতি 

উড়ুক্কু মাছ খেতে সুস্বাদু। বাণিজ্যিকভাবে জাপান, ভিয়েতনাম, বার্বাডোস ও ভারতে এ মাছ প্রচুর ধরা হয়। বিপুল পরিমাণ উড়ুক্কু মাছের কারণে ক্যারিবীয় দ্বীপরাষ্ট্র বার্বাডোসের নামই ছিল 'উড়ুক্কু মাছের ভূমি'। এই উড়ুক্কু মাছ সে দেশের জাতীয় মাছও বটে।

বাংলাদেশের উড়ুক্কু মাছ 
বাংলাদেশের এই উড়ুক্কু মাছের দুটি গণে তিনটি প্রজাতি আছে। সেগুলো হলো: Cypselurus comatus, Cypselurus poecilopterus, Exocoetus volitans।

আরও দেখুন 
 Flying and gliding animals
 Neuston
 Tradeoffs for locomotion in air and water

তথ্যসূত্র

বহিঃসংযোগ 
 মাছও উড়তে পারে!

 May 2008 video of 45 second flight
 Fishbase entry for flyingfish
 Explanation
 Pictures
 Flying Fish, National Geographic Society 

Exocoetidae
বারবাডিয়ান রান্না
গ্লাইডিং প্রাণী
হাওয়াই এর মাছ
জাপানের মাছ
রাজা মোমো

রাজা মোমো বা রাজা মোমোস বা রাজা মোমাস (পর্তুগীজ-এ রেই মোমো বা স্পেনীয়তে রে মোমো) মুলত ব্রাজিল ও কলম্বিয়ার অসংখ্য নাতিন উৎসব কার্নিভাল-এর রাজা বলে বিবেচিত হন।
কার্নিভালের শুরুতে তার আগমন গুরুত্বপূর্ণ। প্রত্যেক কার্নিভালের নিজস্ব কিং মোমো রয়েছে প্রথাগতভাবে কিং মোমোর চরিত্রের জন্য একজন লম্বা ও মোটা গড়নের মানুষ-কে নির্বাচন করা হয়। কারণ আসল রাজা মোমো এরকম শারীরিক গড়নের ছিলেন।

আর্জেন্টিনা ও উরুগুয়েতে প্রায়ই কাগজের মণ্ডের ওপরে কাঠ বা তারের গঠন দিয়ে তৈরি বড় বা কখনও বিশাল পুতুল-কে রে মোমো হিসেবে তুলে ধরা হয়। এরকম ক্ষেত্রে রে মোমো-কে রশি দিয়ে টেনে বা ট্রাকের ওপর করে নিয়ে যাওয়া হয় এবং রে মোমো নৃত্যশিল্পীদের নিয়ে কার্নিভালে সভাপতিত্ব করেন পুতুল হলেও এটা এর প্রথাগত ঐতিহ্য ও বৈশিষ্ট্য যথাঃ ‘’’বর্ণাঢ্য ও রঙ্গিন পোশাক’’’, হাসিখুশি বা আনন্দিত মুখ’’’ এবং একটি সুস্পষ্ট পেট’’’ বজায় রাখে। পূর্বে এটা অনুষ্ঠানের পরে পুড়িয়ে ফেলা হত, কিন্তু বর্তমানে নিরাপত্তার কারণে এই প্রথাকে অনুৎসাহিত করা হচ্ছে।

মূল 
রাজা মোমো গ্রীক দেবতা মোমাস () থেকে উদ্ভূত হন ।

রিও ডি জেনিরো এর রাজা মোমোগণ 
সম্ভবত সবচেয়ে বিখ্যাত রাজা মোমোগণ-কে রিও ডি জেনিরো-তে পাওয়া যায় যেখানে একজন নেতৃত্বদানকারী রাজার প্রথা ১৯৩৩ সালে পাওয়া যায়।
:

সান্তোসের কিং মোমোগণ 

ওয়ালডেমার এস্তেভিস ডা কুনহা (জন্ম-১৯২০- মৃত্যু-২০১৩)  ৯২ বছর বয়ছে অবসর নেয়ার আগে ১৯৫০-১৯৫৬ এবং ১৯৫৮ থেকে ১৯৯০ সাল পর্যন্ত সান্তোসের কিন মোমো ছিলেন। তিনি ব্রাজিল সবছেয়ে বৃদ্ধ কিং মোমো ছিলেন।

আরো দেখুন 
 রেক্স প্যারেড

তথ্যসূত্র 

কার্নিভাল
ব্রাজিলীয় কার্নিভাল